MALEE คอตก! กำไร Q2/60 ลด 56.97% พ่วงปันผล 0.50 บ. XD 22 ส.ค.นี้
MALEE คอตก! กำไร Q2/60 ลด 56.97% มาที่ 61.35 ล้านบาท จากปีก่อนมีกำไร 142.57 ล้านบาท หลังต้นทุน-ค่าใช้จ่ายเพิ่ม ขณะที่ 6 เดือนแรกมีกำไร 179.85 ล้านบาท ลดลง 28.74% จากปีก่อนมีกำไร 252.37 ล้านบาท พ่วงปันผล 0.50 บาท/หุ้น XD 22 ส.ค.60 กำหนดจ่าย 8 ก.ย.60
10 ส.ค. 2560

บริษัท มาลีกรุ๊ป จำกัด (มหาชน) หรือ MALEE รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

โดยผลการดำเนินงานในช่วงดังกล่าวมีกำไรลดลง เนื่องจาก 1) ต้นทุนต่อหน่วยเพิ่มขึ้นจากการใช้กำลังการผลิตที่ลดลง 2) ค่าเสื่อมราคาเพิ่มขึ้นจากการลงทุนเพิ่มเติมในเครื่องจักรเพื่อปรับปรุงประสิทธิภาพการผลิต การลดต้นทุนการผลิต รวมถึงเพื่อรองรับการผลิตที่เพิ่มขึ้นในอนาคต 3) ธุรกิจ Brand ในประเทศซึ่งเป็นกลุ่มที่มีกาไรขั้นต้นสูงมีสัดส่วนการขายลดลง 4) การทำกิจกรรมทางการตลาดเพื่อลด Stock สินค้าหน้าร้านค้า และเพื่อเตรียมความพร้อมในการเปลี่ยนแปลงบรรจุภัณฑ์ใหม่ในไตรมาส 3 และ 5) ค่าใช้จ่ายในการบริหารที่เพิ่มขึ้น
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.2560 ทั้งนี้ กำหนดจ่ายเงินปันผลในวันที่ 8 ก.ย.2560